CELEX: 32000R0643
Language: lv
Date: 2000-03-28 00:00:00
Title: Komisijas Regula (EK) Nr. 643/2000 (2000. gada 28. marts) par eiro izmantošanas kārtību struktūrfondu budžeta pārvaldībā

Svarīgs juridisks paziņojums

|

32000R0643

Oficiālais Vēstnesis L 078 , 29/03/2000 Lpp. 0004 - 0005

		Komisijas Regula (EK) Nr. 643/2000(2000. gada 28. marts)par eiro izmantošanas kārtību struktūrfondu budžeta pārvaldībāEIROPAS KOPIENU KOMISIJA,ņemot vērā Eiropas Kopienas dibināšanas līgumu,ņemot vērā Padomes Regulu (EK) Nr. 1260/1999 (1999. gada 21. jūnijs), ar ko paredz vispārīgus noteikumus par struktūrfondiem [1], un jo īpaši tās 33. pantu un 53. panta 2. punktu,tā kā:(1) Regulas (EK) Nr. 1260/1999 33. pants nosaka, ka attiecībā uz struktūrfondiem Komisijas fondu dalības lēmumu summu, saistības un maksājumus izsaka un veic eiro saskaņā ar kārtību, ko nosaka Komisija.(2) Eiro un dalībvalstu, kuru valūta ir eiro, valūtu maiņas kursi ir neatgriezeniski noteikti ar Padomes Regulu (EK) Nr. 2866/98 [2]; atbilstoši 1. pantam Komisijas Regulā (Euratom, EOTK, EK) Nr. 3418/93 (1993. gada 9. decembris), ar ko paredz sīki izstrādātu īstenošanas kārtību dažiem 1977. gada 21. decembra Finanšu regulas noteikumiem [3], kurā jaunākie grozījumi ir izdarīti ar Lēmumu 1999/537/EK, EOTK, Euratom [4], dalībvalstīm, kuru valūta nav eiro, maiņas kurss ir ikmēneša eiro kurss, ko aprēķina, pamatojoties uz kursu, kas ir spēkā dienu pirms iepriekšējā mēneša pēdējās darba dienas; maiņas kursu publicē Eiropas Kopienu Oficiālā Vēstneša C sērijā.(3) Atbilstīgi Regulas (EK) Nr. 1260/1999 52. panta 1. punktā paredzētajiem pārejas noteikumiem palīdzībai, ko piešķir saskaņā ar Padomes Regulu (EEK) Nr. 4253/88 (1988. gada 19. decembris), ar ko paredz īstenošanas noteikumus Regulai (EEK) Nr. 2052/88 attiecībā uz struktūrfondu, struktūrfondu un Eiropas investīciju bankas un citu pastāvošo finansēšanas instrumentu darbības koordināciju [5], kurā jaunākie grozījumi izdarīti ar Regulu (EK) Nr. 3193/94 [6], turpina piemērot noteikumus saistībā ar maksājumiem, kas noteikti Komisijas Regulā (EEK) Nr. 1866/90 (1990. gada 2. jūlijs) par ekiju izmantošanas kārtību struktūrfondu budžeta pārvaldībā [7], kurā jaunākie grozījumi ir izdarīti ar Regulu (EK) Nr. 2745/94 [8].(4) Saistībā ar šo regulu notika apspriedes ar Līguma 147. pantā minēto komiteju, Lauksaimniecības struktūru un lauku attīstības vadības komiteju un Zivsaimniecības un ūdenssaimniecības komiteju.(5) Šajā regulā noteiktie pasākumi atbilst Reģionu attīstības un pārveides padomdevējas komitejas atzinumam,IR PIEŅĒMUSI ŠO REGULU.1. pantsPlānu iesniegšana, iesniegumi finanšu iemaksām no fondiem un izpildes gada ziņojumi un gala ziņojumi1. Attīstības plāni, palīdzības saņemšanas iesniegumu finansēšanas plāni un programmas papildinājumi, kā arī Regulā (EK) Nr. 1260/1999 minētie izpildes gada ziņojumi un gala ziņojumi ir jāiesniedz Komisijai, summas izsakot eiro.2. Izpildes gada ziņojumā un gala ziņojumā visām summām eiro izdevumu pārskatos ir jāatbilst summām eiro, ko iegūst, piemērojot 2. pantu.2. pantsMaksājumi1. Izdevumu pārskatus, ko pievieno maksājuma saņemšanas pieteikumiem un apstiprina maksātāja iestāde saskaņā ar Regulas (EK) Nr. 1260/1999 32. panta 3. punktu, iesniedz Komisijai eiro.2. Dalībvalstis, kuru valūta maksājuma pieteikuma dienā nav eiro, izdevumu summas, kas ir izmaksātas valsts valūtā, konvertē eiro, piemērojot spēkā esošo kursu Komisijas priekšpēdējā darba dienā iepriekšējā mēnesī, pirms izdevumu iegrāmatotas tās maksātājas iestādes kontos, kas ir atbildīga par attiecīgo palīdzību.3. Kad eiro kļūst par kādas dalībvalsts valūtu, iepriekšējā punktā izklāstīto konvertēšanas procedūru turpina piemērot visiem izdevumiem, ko maksātāja iestāde ir iegrāmatojusi kontos pirms dienas, kurā stājās spēkā fiksētais valsts valūtas un eiro maiņas kurss.3. pantsAtcelšanaAr šo ir atcelta Regula (EEK) Nr. 1866/90, neietekmējot Regulas (EK) Nr. 1260/1999 52. pantā noteiktos pārejas noteikumus.4. pantsŠī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī.Regula uzliek saistības kopumā un ir tieši piemērojams visās dalībvalstīs.Briselē, 2000. gada 28. martāKomisijas vārdā —Komisijas locekleMichaele Schreyer[1] OV L 161, 26.6.1999., 1. lpp.[2] OV L 359, 31.12.1998., 1. lpp.[3] OV L 315, 16.12.1993., 1. lpp.[4] OV L 206, 5.8.1999., 24. lpp.[5] OV L 374, 31.12.1988., 1. lpp.[6] OV L 337, 24.12.1994., 11. lpp.[7] OV L 170, 3.7.1990., 36. lpp.[8] OV L 290, 11.11.1994., 4. lpp.--------------------------------------------------